Ehdotus neuvoston asetukseksi (EY) toimenpiteistä korkealaatuisen naudanlihan menekin edistämiseksi ja markkinoimiseksi sekä naudanlihan päällysmerkintöjä koskevista tiedotustoimenpiteistä ja asetuksen (ETY) N:o 2067/92 kumoamisesta /* KOM/97/0070 lopull. - CNS 97/0058 */



Virallinen lehti nro C 149 , 17/05/1997 s. 0026



Ehdotus neuvoston asetukseksi (EY) toimenpiteistä korkealaatuisen naudanlihan menekin edistämiseksi ja markkinoimiseksi sekä naudanlihan päällysmerkintöjä koskevista tiedotustoimenpiteistä ja asetuksen (ETY) N:o 2067/92 kumoamisesta (97/C 149/10) (ETA:n kannalta merkityksellinen teksti) KOM(97) 70 lopull. - 97/0058(CNS) (Komission esittämä 19 päivänä maaliskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että neuvoston asetuksessa (ETY) N:o 2067/92 (1) säädetään yhteisön osallistumisesta ammatti- ja toimialajärjestöjen korkealaatuisen naudanlihan menekin edistämiseksi toteuttamien erityisten toimenpiteiden rahoitukseen; saadun kokemuksen mukaan BSE-kriisistä johtuvista markkinaongelmista huolehtimiseksi on syytä järjestää olemassa oleva menekinedistämisjärjestelmä uudelleen, asetuksen (ETY) N:o 2067/92 1 artiklassa erotetaan ne toimenpiteet, jotka koskevat lihan laadun valvontaa läpi koko tuotantoketjun, ja säädetään, että viimeksi mainitut toimenpiteet voidaan asettaa etusijalle ja yhteisön rahoitusosuus niiden osalta voi olla korkeampi; suurimpaan osaan ammatti- ja toimialajärjestöjen tähän mennessä esittämistä ohjelmista sisältyy tämä valvonta läpi tuotantoketjun; tämä vastaa hyvin sitä, mitä on tehtävä kuluttajien luottamuksen palauttamiseksi; tämän vuoksi niille on varattava yhteisön rahoitusosuus, neuvoston asetuksessa (EY) N:o . . . otetaan käyttöön naudanlihan merkintöjä varten uusi yhteisön järjestelmä, jonka tarkoituksena on antaa kuluttajalle lisätakeita; kuluttajalle olisi ehdottomasti annettava tietoja tästä uudesta järjestelmästä yhteisön rahoittamilla erityistoimilla, kansallisia merkityn naudanlihan edistämistoimia toteutetaan eräissä jäsenvaltioissa samanaikaisesti yhteisön ohjelmien kanssa; ne olisi pystyttävä ottamaan huomioon näiden ohjelmien tarvittavan yhteensovittamisen varmistamiseksi, kuluttajien reaktiot kriisissä ovat osoittaneet, että he suosivat järjestelmällisesti tuotteita, joiden alkuperä on tunnistettavissa; olisi säädettävä mahdollisuudesta sallia tuotteiden alkuperään liittyvien tunnusmerkkien käyttö tietyin sellaisin edellytyksin, jotka todennäköisimmin eivät haittaa perustamissopimuksen 30 artiklan määräysten soveltamista, yhteisön markkinoiden tasapaino riippuu myös kysynnästä ulkoisilla markkinoilla; kuluttajien luottamuksen palauttamiseksi näillä markkinoilla olisi saatava aikaan keinoja, joilla kolmansien maiden markkinoille voitaisiin suunnata viestintätoimia; näiden tavoitteiden toteuttamiseksi olisi suotavaa lisätä yhteisön rahoitusosuutta, edellä tarkoitettujen toimien tehokkaimman mahdollisen toteuttamisen varmistamiseksi on syytä säätää mahdollisuudesta, että komissio voi turvautua tekniseen apuun kyseisillä aloilla, ja ottaen huomioon aiottujen muutosten laajuus on syytä kumota asetus (ETY) N:o 2067/92 ja korvata se tällä asetuksella, ON ANTANUT TÄMÄN ASETUKSEN: 1 artikla Yhteisö voi osallistua ammatti- ja toimialajärjestöjen toteuttamien yhteisöstä peräisin olevan ja sellaiseksi tunnistettavissa olevan korkealaatuisen naudanlihan menekinedistämistoimien rahoitukseen. Heti, kun yhteisön luokittelumenettely on pantu täytäntöön, yhteisö voi rahoittaa tiedotustoimia, joiden tarkoituksena on tiedottaa kuluttajalle tämän menettelyn tarjoamista takuista. 2 artikla Yhteisön 1 artiklan ensimmäisen alakohdan mukaisesti osarahoittamat toimet koskevat lihan laadun valvontaa läpi koko tuotantoketjun tuottajalta kuluttajalle. Eräissä jäsenvaltioissa jo olemassa olevat naudanlihan menekinedistämistoimet otetaan huomioon yhteisön osarahoittamien ohjelmien käyttöönottamisen yhteydessä. Menekinedistämis- ja markkinointitoimia ei saa kohdistaa tiettyihin tavaramerkkeihin, eivätkä ne saa suosia tietystä jäsenvaltiosta peräisin olevia tuotteita. 3 artikla Sellaisten logojen tai tunnusmerkkien käyttö, joiden avulla voidaan tunnistaa tuotteiden alkuperä asetuksen (EY) N:o . . . säännösten mukaisesti, voidaan sallia naudanlihan tai naudanlihatuotteiden merkinnöissä tämän asetuksen soveltamista koskevien yksityiskohtaisten sääntöjen mukaisesti määriteltävin edellytyksin ja niiden mukaista menettelyä noudattaen. 4 artikla Yhteisö voi osallistua kaikkien sellaisten aiheellisten tiedotustoimien rahoittamiseen, jotka on suunnattu yhteisöstä peräisin olevan naudanlihan laadun arvostuksen lisäämiseen kolmansissa maissa. 5 artikla Yhteisön rahoitusosuus 1 artiklassa tarkoitetuissa toimissa saa olla enintään 60 prosenttia toimien tosiasiallisista kustannuksista. Kuitenkin 4 artiklassa tarkoitetuissa toimissa rahoitusosuutta voidaan lisätä 80 prosenttiin toimien tosiasiallisista kustannuksista. 6 artikla Komissio voi käyttää naudanliha-alaa laajasti tuntevien viestinnän asiantuntijoiden teknistä apua 1, 3 ja 4 artiklan soveltamisessa erityisesti toimien strategia-, arviointi- ja seurantakeinojen valitsemiseksi. 7 artikla Edellä 1 ja 4 artiklassa tarkoitettuun yhteisön rahoitusosuuteen sekä 3 artiklassa tarkoitettujen tiedotustoimien ja 6 artiklassa tarkoitetun teknisen avun rahoitukseen liittyviä menoja pidetään asetuksen (ETY) N:o 729/70 3 artiklan 1 kohdassa tarkoitettuina interventiotoimenpiteinä. 8 artikla Tämän asetuksen soveltamista koskevat yksityiskohtaiset säännöt ja erityisesti säännöt menekinedistämis- ja tiedotustoimien määrittelemiseksi annetaan asetuksen (ETY) N:o 805/68 27 artiklassa säädettyä menettelyä noudattaen. 9 artikla Kumotaan asetus (ETY) N:o 2067/92. Sitä sovelletaan kuitenkin edelleen kyseisen asetuksen mukaisesti ennen tämän asetuksen voimaantuloa esitettyihin yhteisön rahoitusosuutta koskeviin hakemuksiin. 10 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 215, 10.7.1992, s. 57.